## Metrovalencia reforça este dijous el servici de tramvia a Fira València amb motiu d’Aúna Partner Day

*** El certamen està dirigit als professionals de lampisteria, calefacció, climatització, electricitat i energies renovables
* La freqüència de pas prevista serà de 20 minuts entre les 06.00 i les 23.00 hores**

Metrovalencia posa en funcionament, este dijous 12 de setembre, servicis especials en la línia 4 de tramvia en direcció a Fira València, amb l’objectiu de facilitar l’accés a les persones que acudisquen a Aúna Partner Day. Este certamen està dirigit a les empreses de distribució dels sectors de lampisteria, calefacció, climatització, electricitat i energies renovables.

Durant la jornada, el servici de tramvia de Metrovalencia circularà, entre la parada de Doctor Lluch i la de Fira, i viceversa, amb una freqüència de pas de 20 minuts, entre les 06.00 i les 23.00 hores.

Amb la finalitat d’agilitzar el servici, tots els tramvies que realitzen el recorregut fins a la Fira de Mostres ho indicaran en el rètol de destinació situat en la capçalera de la unitat.

Juntament amb el tramvia, també es pot accedir a Fira València desplaçant-se fins a l’estació Les Carolines/Fira de la línia 2 de Metrovalencia.

Tots aquells usuaris que vullguen ampliar la informació d’horaris i freqüències d’este servici poden consultar-ho en la pàgina web [www.metrovalencia.es](file:///\\fgv.es\Documentos\1002_CIRE\Javier\servicios%20especiales\ferias\2024\5.-%20Mayo\www.metrovalencia.es), en l’app oficial i en el telèfon gratuït d’informació d’Atenció al Client 900 46 10 46.

Fecha: 10/09/2024